
PARLAMENTUL  ROMANIEI

CAMERA  DEPUTATILOR
Comisia pentru egalitatea de şanse pentru femei şi bărbaţi     


                               

Nr.37/417/23.11.2006

R A P O R T   

asupra proiectului de lege privind aprobarea Ordonanţei de urgenţă a Guvernului nr. 56/2006 
pentru modificarea şi completarea Legii nr. 202/2002 privind egalitatea de şanse între femei şi bărbaţi

1. În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru egalitatea de şanse pentru femei şi bărbaţi a fost sesizată pentru dezbaterea în fond, în vederea examinării şi întocmirii raportului, în procedură de urgenţă, cu proiectul de lege privind aprobarea Ordonanţei de urgenţă a Guvernului nr. 56/2006 pentru modificarea şi completarea Legii nr. 202/2002 privind egalitatea de şanse între femei şi bărbaţi, trimisă cu adresa nr. P.L.X 794 din 1 noiembrie 2006. 

La întocmirea raportului Comisia a avut în vedere avizele:

· Consiliului Legislativ (nr.1180/04.09.2006 - favorabil)

· Comisiei pentru muncă şi protecţie socială (nr.27/612/08.11.2006 - favorabil)

· Comisiei juridice, de disciplină şi imunităţi (13 .11.2006 - favorabil).

Proiectul de Lege are ca obiect de reglementare:

· respectarea cerinţelor Uniunii Europene privind necesitatea implementării în regim de urgenţă a principiului egalităţii de şanse între femei şi bărbaţi în toate domeniile de activitate, pentru a se asigura dezvoltarea unei societăţi democratice şi tolerante, care să permită participarea tuturor persoanelor, indiferent de sex, la viaţa publică din România;

· îmbunătăţirea unor prevederi ale legii, rezultate din aplicare;

· transpunerea deplină a acquis-ului în acest domeniu, înainte de data integrării. 

Comisia propune Plenului Camerei Deputaţilor aprobarea proiectului de lege întrucât prevederile acestuia creează condiţiile implementării şi integrării principiului egalităţii de gen în toate domeniile de activitate. 
2. Propunerea legislativă face parte din categoria legilor ordinare, conform prevederilor art.73 alin.(1) din Constituţia României, republicată. 

3. La dezbaterea propunerii legislative au participat, în conformitate cu prevederile art.55 din Regulamentul Camerei Deputaţilor, republicat:

· doamna Maria Moţa – preşedintă, Agenţia Naţională pentru Egalitatea de Şanse;
· doamna Raluca Vărgălui – consilieră, Agenţia Naţională pentru Egalitatea de Şanse.
4. La lucrările comisiei, au fost prezenţi 8 deputaţi, din totalul de 11 membri ai comisiei. 

Raportul comisiei a fost adoptat cu unanimitate de voturi.
5. Proiectul de Lege a fost adoptat de Senat în şedinţa din 30 octombrie 2006.
6. Potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat, Camera Deputaţilor este Cameră decizională.


In urma dezbaterii în şedinţa din data de 22 noiembrie 2006, Comisia propune plenului Camerei Deputaţilor aprobarea cu modificări a proiectului de lege.
Amendamente admise
In urma dezbaterilor, Comisia propune adoptarea propunerii legislative cu următoarele amendamente:
	Nr.

crt.
	Text iniţial
Ordonanţa de urgenţă a Guvernului nr.56/2006
	Text SENAT
	Text propus de Comisie

(autorul amendamentului)
	Motivarea amendamentelor propuse

	0
	1
	2
	3
	4

	1
	
	Titlu legii
Lege privind aprobarea Ordonanţei de urgenţă a Guvernului nr.56/2006 pentru modificarea şi completarea Legii nr.202/2002 privind egalitatea de şanse între femei şi  bărbaţi
	nemodificat


	

	2
	
	Articol unic. - Se aprobă Ordonanţa de urgenţă a Guvernului nr.56 din 30 august 2006 pentru modificarea şi completarea Legii nr. 202/2002  privind egalitatea de şanse între femei şi bărbaţi, publicată în Monitorul Oficial al României, Partea I, nr.768 din 8 septembrie 2006.

	Articol unic. - Se aprobă Ordonanţa de urgenţă a Guvernului nr.56 din 30 august 2006 pentru modificarea şi completarea Legii nr. 202/2002  privind egalitatea de şanse între femei şi bărbaţi, publicată în Monitorul Oficial al României, Partea I, nr.768 din 8 septembrie 2006, cu următoarele modificări şi completări:
Autori:

Minodora Cliveti – PSD

Cornelia Ardelean – PC

Gheorghe Firczak – Minorităţi

Doina Dreţcanu – PSD

Olguţa Cocrea – Independent

Rus Ioan Aurel – PRM

Tamas Sandor – UDMR

FlorentinaToma- PSD
	

	3
	Titlul ordonanţei de urgenţă

Ordonanţă de urgenţă pentru modificarea şi completarea Legii nr. 202/2002 privind egalitatea de şanse între femei şi bărbaţi


	nemodificat
	nemodificat
	

	4
	Art.I. – Legea nr. 202/2002 privind egalitatea de şanse între femei şi bărbaţi, republicată în Monitorul Oficial al României, Partea I, nr.135 din 14 februarie 2005, cu modificările şi completările ulterioare, se modifică şi se completează după cum urmează:


	nemodificat
	nemodificat
	

	5


	1. Alineatul (2) al articolului 10 va avea următorul cuprins:   

„(2) Este interzis să i se solicite unei candidate, în vederea angajării, să prezinte un test de graviditate şi să semneze un angajament că nu va rămâne însărcinată sau că nu va naşte pe durata de valabilitate a contractului individual de muncă.”


	nemodificat
	1. La articolul I, punctul 1 va avea următorul cuprins:

1. Alineatul (2) al articolului 10 va avea următorul cuprins:

„ (2) Este interzis să i se solicite unei candidate, în vederea angajării, să prezinte un test de graviditate şi/sau să semneze un angajament că nu va rămâne însărcinată sau că nu va naşte pe durata de valabilitate a contractului individual de muncă.” 
Autori:

Minodora Cliveti – PSD

Cornelia Ardelean – PC

Gheorghe Firczak – Minorităţi

Doina Dreţcanu – PSD

Olguţa Cocrea – Independent

Rus Ioan Aurel – PRM

Tamas Sandor – UDMR

FlorentinaToma- PSD


	Pentru corelare cu prevederile art. 15 alin. (5)

	6


	2. După alineatul (1) al articolului 24 se introduce un nou alineat, alineatul (11), cu următorul cuprins:

„(11) Agenţia elaborează şi propune proiectul de buget propriu şi îl înaintează ministrului muncii, solidarităţii sociale şi familiei spre aprobare, în condiţiile legii”.

	nemodificat
	nemodificat
	

	7
	3. La articolul 26 alineatul (1), litera f) va avea următorul cuprins: 
„f) coordonează implementarea şi, după caz, implementează programele Uniunii Europene privind egalitatea de şanse şi de tratament între femei şi bărbaţi;".

	nemodificat
	nemodificat
	

	8
	4. După alineatul (1) al articolului 27 se introduc trei noi alineate, alineatele (11), (12) şi (13), cu următorul cuprins:

„(11) Mandatul preşedintelui este de 5 ani şi poate fi reînnoit o singură dată.

 (12) mandatul preşedintelui încetează înainte de termen numai în caz de demisie, incompatibilitate cu alte funcţii publice sau private ori în caz de deces.

 (13) Revocarea din funcţie a preşedintelui poate fi dispusă, prin decizie a primului-ministru, în cazul neîndeplinirii corespunzătoare a atribuţiilor ce derivă din exercitarea mandatului, potrivit legii.”


	nemodificat
	nemodificat
	

	9
	5. Articolul 31 se abrogă.
	nemodificat
	nemodificat
	

	10
	6. Alineatul 1 al articolului 33 va avea următorul cuprins:

„Art.33. – (1) In fiecare judeţ şi în municipiul Bucureşti funcţionează comisia judeţeană, respectiv a municipiului Bucureşti, în domeniul egalităţii de şanse între femei şi bărbaţi (COJES).”

	nemodificat
	nemodificat
	

	11
	7. Alineatul (5) al articolului 33 va avea următorul cuprins:

„(5) Rapoartele sunt înaintate de către preşedintele COJES preşedintelui ANES pentru a fi dezbătute în sedinţele CONES, precum şi pentru a fi date publicităţii.”


	nemodificat
	nemodificat
	

	12
	8. După alineatul (5) al articolului 33 se introduce un nou alineat, alineatul (6), cu următorul cuprins: 

„(6) Preşedintele COJES este reprezentantul în teritoriu al ANES şi este desemnat în condiţiile prevăzute de Regulamentul de organizare şi funcţionare al comisiilor judeţene şi a municipiului Bucureşti în domeniul egalităţii de şanse între femei şi bărbaţi, aprobat prin hotărâre a Guvernului."
	nemodificat
	nemodificat
	

	13


	
	
	2. La articolul I, după punctul 8 se introduc trei puncte noi, punctele 9, 10 şi 11, cu următorul cuprins:

„9. Alineatul (1) al articolului 50 va avea următorul cuprins:
„(1) Constituie contravenţii şi se sancţionează cu amendă contravenţională de la 1.500 lei la 15.000 lei încălcarea dispoziţiilor art.6 alin.(11) - (13), art.8 alin.(1) şi (2), art.9 alin.(1), art.10 alin.(1) şi (2), art.11 - 14 şi ale art.15 - 23.” 

10. La articolul 50, alineatul (2) litera b) va avea următorul cuprins:

„b) Consiliul Naţional pentru Combaterea Discriminarii, în cazul contravenţiilor constând în încălcarea dispoziţiilor art.6 alin. (11)-(13), precum şi ale art.15-23.”
11. Articolul  53 va avea următorul cuprins:
„Art. 53. - Prezenta lege transpune:
a) Directiva Consiliului nr.76/207/CEE din 9 februarie 1976 pentru implementarea principiului egalităţii de tratament pentru bărbaţi şi femei referitor la accesul la ocupare, pregătire profesională, promovare şi condiţii de muncă, publicată în Jurnalul Oficial al Comunităţilor Europene (JOCE) nr. L 39 din 14 februarie 1976, cu modificările şi completările aduse prin Directiva Parlamentului European şi a Consiliului nr. 2002/73/CE din 23 septembrie 2002, publicată în Jurnalul Oficial al Comunităţilor Europene (JOCE) nr. L 269 din 5 octombrie 2002;

b) Articolele 1, 2, 4, 5 ,6, 7 din Directiva 75/117/CEE din 10 februarie 1975 pentru aplicarea principiului plăţii egale pentru femei şi bărbaţi, publicată în Jurnalul Oficial al Comunităţilor Europene (JOCE) nr. L.45 din 19 februarie 1975;

c) Articolele 10, 12 din Directiva Consiliului nr.92/85/CEE din 19 octombrie 1992 privind implementarea măsurilor de încurajare a imbunătăţirii securităţii şi sănătăţii în muncă a lucrătoarelor gravide, lăuze sau care alăptează; 

d) Directiva 97/80/CE din 15 decembrie 1997 privind sarcina probatorie în cazurile de discriminare bazată pe criteriu de sex, publicată în Jurnalul Oficial al Comunităţilor Europene (JOCE) nr. L .14 din 20 ianuarie 1998;
e) Clauza 2, punctele 5 si 6 din Directiva Consiliului nr.96/34/EC din 3 iunie 1996 privind acordul cadru referitor la concediul pentru creşterea copilului încheiat de UNICEF, CEIP, şi CES, publicată în Jurnalul Oficial al Comunităţilor Europene (JOCE) nr. L 145 din 19 iunie 1996;

f) Directiva 86/613/CEE din 11 decembrie 1986 privind aplicarea principiului egalităţii de tratament între bărbaţi şi femei angajaţi într-o activitate independentă, inclusiv agricolă, precum şi protecţia lucrătoarelor independente în timpul sarcinii şi a maternităţii.” ”
Autori:

Minodora Cliveti – PSD

Cornelia Ardelean – PC

Gheorghe Firczak – Minorităţi

Doina Dreţcanu – PSD

Olguţa Cocrea – Independent

Rus Ioan Aurel – PRM

Tamas Sandor – UDMR

FlorentinaToma- PSD
	Pentru respectarea prevederilor legii, şi deci, pentru realizarea în fapt a egalităţii de şanse şi tratament între femei şi bărbaţi se impune, printre  alte măsuri, şi aceea a  reprezentării echitabile şi echilibrate a femeilor şi bărbaţilor la toate nivelurile decizionale, se impune sanctionarea:

- instituţiilor şi autorităţilor publice centrale şi locale, a structurilor de dialog social, a patronatelor şi sindicatelor, a partidelor politice care nu asigură reprezentarea echilibrată şi echitabilă  a femeilor si bărbaţilor la toate nivelurile decizionale şi a comisiilor şi comitetelor guvernamentale şi parlamentare sau nu asigură reprezentarea echitabilă  şi paritară a femeilor şi bărbaţilor în componenta acestora;

- partidelor politice de a prevedea în statutele şi regulamentele interne acţiuni pozitive în favoarea sexului subreprezentat la nivel de decizie precum şi de a asigura reprezentarea echitabilă a femeilor şi bărbaţilor în propunerea candidaţilor la alegerile locale, generale şi pentru Parlamentul European.
Amendamentul aduce completări menţionând actele normative europene transpuse în sfera de aplicare a prevederilor acestei legi.

Transpune integral

Transpune integral

Transpune parţial

Transpune integral

Transpune integral

Transpune parţial



	14
	Art. II. - În termen de 60 de zile de la data intrării în vigoare a prezentei ordonanţe de urgenţă, Guvernul, la propunerea Ministerului Muncii, Solidarităţii Sociale şi Familiei, va aproba prin hotărâre Statutul Agenţiei Naţionale pentru Egalitatea de Şanse între Femei şi Bărbaţi.
	nemodificat
	nemodificat
	

	15
	Art. III. - Legea nr. 202/2002 privind egalitatea de şanse între femei şi bărbaţi, republicată în Monitorul Oficial al României, Partea I, nr. 135 din 14 februarie 2005, cu modificările şi completările ulterioare, inclusiv cu modificările şi completările aduse prin prezenta ordonanţă de urgenţă, se va republica în Monitorul Oficial al României, Partea I, după aprobarea acesteia prin lege, dându-se textelor o nouă numerotare.
	nemodificat
	nemodificat
	



Comisia a propus aprobarea proiectului cu modificările aduse prin prezentul raport, cu 8 voturi pentru.



PRESEDINTA,

        deputată  Minodora  CLIVETI











SECRETAR,









deputat Ioan Aurel RUS


















Intocmit,
















Lucia – Cornelia Lepădatu

